title: Shu bilan birga, bugungi kunda ko’plab yetakchi olim va mutaxassislarimiz
text: 388
  - davlatning moliyaviy-iqtisodiy va bank tizimlarining nechog’liq barqaror va
  ishonchli ekani, ularning himoya mexanizmlari qanchalik kuchliligi bilan izohlanadi.
  Hozir O’zbekistonning umumiy tashqi qarzi yalpi ichki mahsulotga nisbatan
  13,3% ni tashkil etmoqda, eksport hajmiga nisbatan esa 31% dan oshmaydi. Bu o’z
  navbatida mamlakatimizning xalqaro darajadagi to’lov qobiliyatga egaligini
  ifodalaydi.
  Respublikamizda doimo qisqa muddatli spekulyativ kreditlardan voz kechib, chet
  el investitsiyalarini uzoq muddatlarga, imtiyozli foiz stavkalari bo’yicha jalb etildi.
  Natijada milliy iqtisodiyotimizning halqaro kreditlar bozoridagi kon’yunkturaga
  keskin bog’liqligini va moliyaviy inqirozning salbiy oqibatlarining oldi olindi.
  2007-2008 yillarda o’zlashtirilgan chet el investitsiyalari hajmi 2,5 martadan
  ko’proq oshdi. Bu holat milliy iqtisodiyotimizning yuqori investitsion salohiyatga ega
  bo’layotganligi va hukumatimiz tomonidan yaratilayotgan qulay investitsion muhit
  bilan bevosita bog’liqdir.
  Natijada 2008 yilda 1,7 milliard AQSH dollari miqdorida xorijiy investitsiyalar
  o’zlashtirildi, ularning 70% to’g’ridan-to’g’ri jalb qilinadigan investitsiyalar ulushiga
  to’g’ri keladi. Jalb qilingan to’g’ridan-to’g’ri xorijiy investitsiyalar O’zbekiston milliy
  iqtisodiyotining rivojlanishi uchun strategik ahamiyatga ega bo’lgan real sektorlarini
  modernizatsiya qilishga yo’naltirilgan.
  Investitsiya dasturi doirasida 2009 yilda 1,8 milliard AQSH dollaridan ortiq
  xorijiy investitsiyalarni o’zlashtirish mo’ljallanganligi istiqboldagi barqaror iqtisodiy
  o’sish jarayonlari kuzatilishi kutilayotganligidan dalolat beradi. Mazkur xorijiy
  investitsiyalarning 75% to’g’ridan-to’g’ri investitsiyalar ulushiga to’g’ri keladi.
  Darhaqiqat, hozirgi kunda tashqi dunyo bilan ikki tomonlama o’zaro manfaatli
  aloqalarimiz rivojlanib bormoqda. Iqtisodiyotni modernizatsiya qilish, texnik va
  texnologik qayta jihozlash bo’yicha dasturlarni amalga oshirishimizda xorijiy
  mamlakatlarning ilg’or texnologiyalariga asoslangan investitsiyalariga ehtiyoj mavjud.
  Qolaversa, jahon bozoridagi talabning pasayib borishi mahalliy ishlab chiqaruvchi
  korxonalarimizni eksport ko’lamiga jiddiy ta’sir ko’rsatadi.
  Shunga asoslangan holda, hukumatimiz tomonidan inqirozga choralar dasturi
  ishlab chiqilgan bo’lib, mazkur dasturda talabni rag’batlantirishga yo’naltirilgan bir
  qator moliyaviy imtiyozlar va barqaror iqtisodiy o’sish sur’atlarini ta’minlovchi chora-
  tabdirlar majmui o’z aksini topdi.